钦定古今图书集成/方舆汇编/职方典/第1494卷 > 《龙泉寺》吴懋
## 钦定古今图书集成/方舆汇编/职方典/第1494卷 > 《龙泉寺》吴懋

溪上青山带紫烟，山中梅蕊早春天。仙家春瓮今朝
熟，来听泠泠“泻玉泉。”

《通志》：澜沧江在顺宁东南四十里，岁五六月，江中有
物，色如霜，光如火，声如析木破石触之则死，或云瘴
母，《文选》谓之“鬼弹”，《内典》谓之禁水，此惟江边有之，郡
治绝无。

顺宁府大江浮来一尸，人身狗头，无尾有须，形躯虽
小，手足与人无异。

顺宁府里长俸文家畜一㹀，甚瘦好鸣。二年忽产一
犊，牛头牛蹄，浑身白毛青腿，脊上微有鳞甲，角生顶
中，如芝菌然，光耀炫目，鸡犬狂叫，文骇而杀之。次早，
见身有肉鳞，其色青蓝，边末淡红，每鳞之内皆有细
毛，蝇蚊不敢近。

楚雄卞铜者，居顺宁，冶铸为业。二徒利其囊资，欲害
之，因卞大醉，锤毙之，而委于壑。有刘姓者，受诬谳成，
见一白鸟哀号屋角，去而复来，若有所诉然。如是者
三日，迹之，始得其尸。所官讯其事，二徒伏辜，刘冤遂
白。

崇祯间，顺宁卞思凹夜半地中忽起火，方广丈馀，上
升，北过枯柯坝，陨于沙窝寨，后是岁瘴疫大作。
崇祯间，郡东木龙里彝人入山火地，忽林谷如雷之
声，殷殷可怖。忽见一物，如牛而大，色青黄，独角，一触
崖石，裂且坠，彝人开毒弩射中之，牛逸去，数日死于
壑。知府张鹤塘遣人觇焉，反命曰：“乃山犀也。